राहुल गांधी को हर हाल में सीखनी चाहिए पीएम मोदी से ये 6 बातें, नहीं तो 2019 में बड़ी आसानी से जीत जाएगी बीजेपी  
राहुल गांधी को 2019 लोकसभा चुनाव की तैयारी करनी है
कांग्रेस अध्यक्ष बनने के बाद है बड़ी चुनौती
कांग्रेस के सामने हैं कई विधानसभा चुनाव
गुजरात और हिमाचल प्रदेश विधानसभा चुनाव के नतीजे 18 दिसंबर को आने हैं. इसमें गुजरात के नतीजे 2018 के होने वाले विधानसभा चुनाव ( राजस्थान, मध्य प्रदेश, छत्तीसगढ़) के साथ ही 2019 के लोकसभा चुनाव तक असर डालेंगे. क्योंकि गुजरात पीएम मोदी का गृह राज्य है. लेकिन यह चुनाव कांग्रेस पार्टी के लिए भी कम अहमियत नहीं रखते हैं क्योंकि चुनाव के बीच में ही राहुल गांधी को पार्टी का अध्यक्ष बनाया गया है और उन्होंने प्रचार की कमान संभाल रखी थी. नतीजे सीधे-सीधे पार्टी के अंदर उनकी छवि पर असर डालेंगे. लेकिन जिस तरह से एग्जिट पोल बीजेपी के पक्ष में आ रहे हैं उससे साफ लग रहा है कि 2019 तक राहुल गांधी को पीएम मोदी से बहुत कुछ सीखना होगा. गुजरात में कांग्रेस अगर जीत भी गई तो उसमें जीत का बड़ा श्रेय. सत्ता विरोधी लहर को जाएगा न कि राहुल गांधी को क्योंकि वह तो बीजेपी के 'जनेऊजाल' में खुद ही जा फंसे थे.